MDH davlatlarida to‘lanadigan maoshning dollardagi ekvivalenti hisoblab chiqildi

Facebook ijtimoiy tarmog‘idagi Igor Soy ismli foydalanuvchi MDH davlatlari aholisining maoshlari uning dollardagi ekvivalentiga qiyoslangan jadvalni joylashtirdi.

Bunda MDH davlatlari orasida birinchilikni Rossiya egalladi. Umuman olganda mazkur ko‘rsatkich bo‘yicha Rossiya MDH davlatlari orasida doim yetakchilik qilib kelgan. Undan keyingi o‘rinda Belarus va Qozog‘iston ketmoqda. Ushbu mamlakatlarda to‘lanadigan oylik dollarda hisoblansa deyarli bir xil. Belarus rublining dollarga nisbatan qiymati barqarorlashgani munosabati bilan bu yerda to‘lanadigan maosh miqdori Qozog‘istonnikiga yetib oldi.

Dollarda hisoblanganda eng kam maosh to‘lanadigan davlatlar bu — Qirg‘iziston, O‘zbekiston va Tojikiston. 2017-yili O‘zbekistonda konvertatsiya erkinligi joriy etilgani sabab reytingda Qirg‘izistondan o‘tib ketishni boshladi. Tojikiston esa hamon eng oxirida.